MINISTARSTVO ZDRAVSTVA, RADA I SOCIJALNE POLITIKE
 UNSKO – SANSKOG KANTONA

Na osnovu odredbi Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije Bosne i Hercegovine“, broj: 12/03, 34/03 i 65/13) i Zaključka Vlade Unsko-sanskog kantona, broj: 03-02-44-1188/2026 od 31.8.2026. godine, Ministarstvo zdravstva, rada i socijalne politike Unsko-sanskog kantona

PONIŠTAVA JAVNI OGLAS

objavljen dana 19.6.2026. godine na internet stranici Vlade Unsko-sanskog kantona, u dnevnom listu „Dnevni avaz“ od 20. i 21.6.2026. godine te u „Službenim novinama Federacije Bosne i Hercegovine“, broj: 47/26 od 24.6.2026. godine, za izbor i imenovanje članova Upravnog odbora Zavoda zdravstvenog osiguranja Unsko-sanskog kantona. 

Na osnovu odredbi člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije Bosne i Hercegovine“, broj: 12/03, 34/03 i 65/13), člana 101. Zakona o zdravstvenom osiguranju Federacije Bosne i Hercegovine („Službene novine Federacije Bosne i Hercegovine“, broj: 30/97, 7/02, 70/08, 48/11, 100/14 – Odluka Ustavnog suda, 36/18 i 61/22), Odluke o kriterijima za nominiranje/imenovanje članova Upravnog odbora Zavoda zdravstvenog osiguranja Unsko-sanskog kantona („Službeni glasnik Unsko-sanskog kantona“, broj: 2/15 i 7/19) te Zaključka Vlade Unsko-sanskog kantona, broj: 03-02-44-1188/2026 od 31.8.2026. godine, Ministarstvo zdravstva, rada i socijalne politike Unsko-sanskog kantona raspisuje:

JAVNI  OGLAS ZA IZBOR I IMENOVANJE 
ČLANOVA UPRAVNOG ODBORA ZAVODA ZDRAVSTVENOG OSIGURANJA UNSKO - SANSKOG KANTONA 


Upravni odbor Zavoda zdravstvenog osiguranja Unsko-sanskog kantona, u skladu sa Zakonom o zdravstvenom osiguranju Federacije Bosne i Hercegovine, ima devet članova, i to:
· tri člana iz reda osiguranika zdravstvenog osiguranja,
· dva člana iz reda poslodavaca,
· četiri člana iz reda zdravstvenih radnika.

Upravni odbor Zavoda zdravstvenog osiguranja Unsko-sanskog kantona imenuje Vlada Unsko-sanskog kantona, na prijedlog Ministarstva zdravstva, rada i socijalne politike, na period od četiri (4) godine.

Kandidati koji se prijavljuju za navedene pozicije članova Upravnog odbora Zavoda, dužni su ispunjavati sljedeće 

Opći uvjeti:
· da je državljanin Bosne i Hercegovine (dokaz: uvjerenje o državljanstvu, u originalu ili ovjerenoj fotokopiji, ne starije od tri mjeseca);
· da je stariji od 18 godina (dokaz: izvod iz matične knjige rođenih, u originalu ili ovjerenoj fotokopiji, ne stariji od tri mjeseca);
· da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri (3) godine prije dana objavljivanja javnog oglasa (dokaz: izjava kandidata, potpisana i ovjerena od strane nadležnog organa, ne starija od tri mjeseca);
· da se na kandidata ne odnosi član IX stav 1. Ustava Bosne i Hercegovine (dokaz: izjava kandidata, potpisana i ovjerena od strane nadležnog organa, ne starija od tri mjeseca, s tim da lica rođena nakon 1980. godine nisu dužna dostavljati ovaj dokaz);

b) Posebni uvjeti:
- da ima visoku stručnu spremu (VII stepen stručne spreme ili najmanje 240 ECTS bodova) društvenog, prirodnog ili tehničkog usmjerenja (dokaz: ovjerena fotokopija diplome (ukoliko je diploma stečena u inostranstvu, prilaže se i ovjerena fotokopija rješenja nadležnog organa o nostrifikaciji inostrane visokoškolske isprave), ne starija od tri mjeseca);
- da ima najmanje pet (5) godina radnog iskustva na poslovima svog stručnog naziva, odnosno na poslovima zdravstvenog osiguranja (dokaz: potvrda ili uvjerenje o radnom iskustvu, u originalu ili ovjerenoj fotokopiji, ne starija od tri mjeseca);
- da ima stručno znanje iz djelatnosti Zavoda zdravstvenog osiguranja te da je upućen u sadržaj i način njegovog rada (dokaz: izjava kandidata, potpisana i ovjerena od strane nadležnog organa, ne starija od tri mjeseca);
- da nije direktor ugovorne zdravstvene ustanove ili nosilac odobrenja za rad ugovorne privatne prakse (dokaz: izjava kandidata, potpisana i ovjerena od strane nadležnog organa, ne starija od tri mjeseca);
- da nema privatni ili finansijski interes u Zavodu zdravstvenog osiguranja (dokaz: izjava kandidata, potpisana i ovjerena od strane nadležnog organa, ne starija od tri mjeseca);
- da nije član upravnog ili nadzornog odbora u bilo kojoj ustanovi, odnosno drugom pravnom subjektu (dokaz: izjava kandidata, potpisana i ovjerena od strane nadležnog organa, ne starija od tri mjeseca);
- da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u institucijama vlasti Bosne i Hercegovine (dokaz: izjava kandidata, potpisana i ovjerena od strane nadležnog organa, ne starija od tri mjeseca);
- da nije član upravnog, izvršnog ili drugog organa političke stranke (dokaz: izjava kandidata, potpisana i ovjerena od strane nadležnog organa, ne starija od tri mjeseca);
- da se protiv njega ne vodi krivični postupak (dokaz: uvjerenje općinskog suda prema mjestu prebivališta, u originalu ili ovjerenoj fotokopiji, ne starije od tri mjeseca);


Izjave koje kandidati potpisuju i ovjeravaju, moraju da glase identično sadržaju nevedenom u Javnom oglasu.

Stručno znanje iz djelatnosti Zavoda zdravstvenog osiguranja, te upućenost u sadržaj i način njegovog rada, utvrđivat će se na intervjuu.

Potrebni dokumenti

Uz prijavu na javni oglas kandidati su dužni dostaviti dokaze (orginalne dokumente ili ovjerenu fotokopiju dokumenta ne stariji od tri (3) mjeseca) o ispunjavanju općih i posebnih uvjeta, kao i biografiju (original i svojeručno potpisana) s obaveznim navođenjem adrese i kontakt telefona. 

Kandidati koji se prijavljuju na Javni oglas dužni su u prijavi navesti za koju se poziciju prijavljuju (iz reda osiguranika zdravstvenog osiguranja ili iz reda poslodavaca ili iz reda zdravstvenih radnika)

Naknada za rad


Član Upravnog odbora ima pravo na naknadu za svoj rad. Naknada se isplaćuje iz sredstava Zavoda, u visini utvrđenoj Odlukom Vlade Unsko – sanskog kantona. Mjesečna naknada za rad se može ostvariti samo jednom u mjesecu, bez obzira na broj održanih sjednica. Da bi se isplatila mjesečna naknada treba da bude održana najmanje jedna sjednica Upravnog odbora.


Ostalo

Lični podaci o kandidatima su tajni i isti će se prikupljati i obrađivati u skladu sa Zakonom o zaštiti ličnih podataka („Službeni glasnik Bosne i Hercegovine“, broj: 12/25).
         
Podnošenje prijava

Javni oglas ostaje otvoren 14 dana od dana posljednjeg objavljivanja u „Službenim novinama Federacije Bosne i Hercegovine“, dnevnim novinama „Avaz-roto press“ i internet stranici Vlade Unsko – sanskog kantona: http://www.vladausk.ba. 

Prijave sa dokazima o ispunjavanju uvjeta se dostavljaju, u zatvorenoj koverti, lično ili putem pošte preporučeno na slijedeću adresu: 

Vlada Unsko - sanskog kantona
Komisiji za izbor i imenovanje iz nadležnosti Vlade Unsko – sanskog kantona
Ul. Alije Đerzeleza br. 6.,
77000 Bihać

(Sa naznakom „Za izbor i imenovanje člana Upravnog odbora 
Zavoda zdravstvenog osiguranja Unsko - sanskog kantona – NE OTVARAJ“ )

Na poleđini koverte obavezno navesti:
· ime i prezime podnosioca prijave, 
· adresu podnosioca prijave i 
· kontakt telefon.

Kandidati koji uđu u uži izbor, bit će pozvani na intervju.

Neblagovremene i nepotpune prijave se neće razmatrati.

Nakon završene procedure imenovanja, dokumentacija se neće po službenoj dužnosti vraćati kandidatima koji su aplicirali na Javni oglas.








